ᱫᱷᱮᱢᱟᱡᱤ ᱦᱚᱱᱚᱛ

ᱫᱷᱮᱢᱟᱡᱤ ᱵᱨᱚᱦᱢᱚᱯᱩᱛᱨᱚ ᱠᱚᱭᱮ ᱯᱟᱦᱴᱟ ᱨᱮ ᱢᱮᱱᱟᱜ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱮᱱ ᱡᱤᱞᱟᱹ ᱠᱟᱱᱟ ᱾  ᱡᱤᱞᱟᱹ ᱠᱚᱭᱮ ᱟᱨ ᱥᱟᱢᱟᱝ ᱱᱟᱠᱷᱟ ᱨᱮ ᱚᱨᱩᱱᱟᱪᱚᱞ ᱯᱨᱚᱫᱮᱥᱷ, ᱮᱛᱚᱢ ᱨᱮ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱟᱨ ᱞᱚᱠᱷᱤᱢᱯᱩᱨ ᱡᱤᱞᱟᱹ ᱾  ᱫᱷᱮᱢᱟᱡᱤ ᱡᱤᱞᱟᱹ ᱫᱚ ᱓᱒᱓᱗ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱡᱤᱞᱟᱹ ᱫᱚ ᱵᱟᱨᱭᱟ ᱢᱚᱦᱩᱠᱢᱟ ᱨᱮ ᱠᱚ ᱦᱟᱹᱴᱤᱧ ᱟᱠᱟᱫᱟ: ᱫᱷᱮᱢᱟᱡᱤ ᱟᱨ ᱡᱳᱱᱟᱭ ᱾ ᱫᱷᱮᱢᱟᱡᱤ ᱱᱟᱝᱜᱽᱨᱟᱦᱟ ᱜᱮ ᱡᱤᱞᱟᱹ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱠᱟᱱᱟ ᱾

᱒00᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱡᱤᱞᱟᱹ ᱨᱮᱱᱟᱜ ᱢᱩᱴ ᱦᱚᱲ ᱞᱮᱠᱷᱟ ᱛᱟᱦᱮ ᱠᱟᱱᱟ ᱕.᱗᱑ ᱞᱟᱠᱷ ᱾ ᱱᱩᱠᱩ ᱢᱩᱫᱽ ᱨᱮ ᱒.᱙᱕ ᱞᱟᱠᱷ ᱦᱮᱨᱮᱞ ᱟᱨ ᱒.᱗᱖ ᱞᱟᱠᱷ ᱢᱟᱭᱡᱤᱣ ᱠᱚ ᱛᱟᱦᱮ ᱠᱟᱱᱟ ᱾ ᱚᱞᱚᱜ ᱯᱟᱲᱦᱟᱜ ᱠᱚᱣᱟᱜ ᱦᱟᱨ ᱖᱖% ᱾ ᱜᱤᱨᱟᱹᱵᱟᱹᱥᱤ ᱜᱚᱱᱚ ᱢᱤᱫ ᱠᱤᱞᱚᱢᱤᱴᱟᱨ ᱨᱮ ᱑᱗᱖ ᱡᱚᱱᱟ ᱾

ᱧᱩᱛᱩᱢ ᱚᱢᱚᱱ
"ᱫᱷᱮᱢᱟᱡᱤ" ᱟᱹᱲᱟᱹ ᱫᱚ ᱟᱥᱚᱞ ᱨᱮ ᱪᱩᱛᱤᱭᱟᱹ ᱟᱹᱲᱟᱹ "ᱫᱷᱮᱢᱟ ᱡᱤ"  ᱠᱷᱚᱱ ᱚᱢᱚᱱ ᱟᱠᱟᱱᱟ, ᱚᱱᱟ ᱨᱮᱱᱟᱜ ᱢᱮᱱᱮᱠ ᱫᱚ "ᱵᱟᱹᱲᱛᱤ ᱫᱟᱜ" ᱾ ᱞᱟᱹᱭ ᱟᱹᱜᱩ ᱠᱟᱛᱷᱟ  ᱞᱮᱠᱟᱛᱮ, ᱫᱷᱮᱢᱟᱡᱤ ᱧᱩᱛᱩᱢ ᱨᱮᱱᱟᱜ ᱚᱢᱚᱱ ᱫᱚ, ᱜᱟᱪᱟ ᱢᱤᱫ ᱨᱚᱜᱚᱲ ᱦᱟᱱᱛᱮ ᱱᱷᱟᱛᱮ ᱟᱹᱛᱩᱜ ᱥᱮ ᱵᱟᱹᱲᱛᱤ ᱰᱩᱵᱟᱹ ᱫᱟᱜ ᱦᱩᱭᱩᱜ ᱤᱭᱟᱹᱛᱮ ᱚᱱᱰᱮᱱ ᱦᱚᱲ ᱠᱚ "ᱫᱷᱮᱢᱟ-ᱡᱤ" ᱠᱚ ᱧᱩᱛᱩᱢ ᱞᱮᱫᱟ ᱾

ᱱᱟᱜᱟᱢ
ᱟᱥᱟᱢ ᱥᱚᱨᱠᱟᱨ ᱫᱚ ᱑᱙᱘᱙ ᱥᱮᱨᱢᱟ ᱨᱮᱭᱟᱜ ᱑᱔ ᱟᱥᱜᱚᱥᱴᱚ ᱦᱤᱞᱚᱜ ᱫᱷᱮᱢᱟᱡᱤ ᱡᱤᱞᱟᱹ ᱢᱤᱫ ᱱᱟᱣᱟ ᱡᱤᱞᱟᱹ ᱢᱮᱱ ᱛᱮ ᱪᱷᱟᱹᱛᱤᱭᱟᱹᱨ ᱥᱚᱫᱚᱨ ᱟᱠᱟᱫᱟ ᱾ ᱵᱤᱱ-ᱠᱮᱪᱮᱫ ᱞᱚᱠᱷᱤᱢ ᱯᱩᱨ ᱡᱤᱞᱟᱹ ᱨᱮᱭᱟᱜ ᱫᱷᱮᱢᱟᱡᱤ ᱢᱚᱦᱩᱠᱢᱟ ᱠᱷᱚᱱ ᱰᱷᱟᱠᱩᱣᱟ ᱠᱷᱟᱱᱟ ᱦᱤᱥ ᱵᱟᱫᱽ ᱠᱟᱛᱮ ᱥᱟᱨᱮᱡ ᱡᱚᱛᱚ ᱦᱤᱥ ᱜᱮ ᱢᱟᱥᱠᱷᱚᱣᱟ ᱢᱳᱣᱡᱟ ᱨᱮᱭᱟᱜ ᱢᱤᱫ ᱦᱤᱥ ᱟᱨ ᱡᱚᱱᱟᱭ ᱢᱚᱦᱩᱠᱢᱟ ᱢᱤᱞᱟᱹᱣ ᱠᱟᱛᱮ ᱫᱷᱮᱢᱟᱡᱤ ᱡᱤᱞᱟᱹ ᱛᱮᱭᱟᱨ ᱦᱩᱭ ᱞᱮᱱᱟ ᱾ ᱡᱤᱞᱟᱹ ᱫᱚᱵᱷᱟᱹᱴᱤᱭᱟᱹ ᱤᱫᱤ ᱠᱟᱛᱮ ᱫᱷᱮᱢᱟᱡᱤ ᱟᱨ ᱥᱤᱞᱟᱯᱚᱛᱷᱟᱨ ᱛᱟᱞᱟᱨᱮ ᱨᱮᱡ ᱨᱮᱯᱮᱡ ᱑ ᱚᱠᱴᱚᱵᱚᱨ ᱑᱙᱘᱗ ᱥᱮᱨᱢᱟ ᱨᱮ ᱯᱷᱟᱱᱰᱟᱣ ᱦᱩᱭ ᱞᱮᱱᱟ ᱟᱨ ᱫᱷᱮᱢᱟᱡᱤ ᱜᱮ ᱡᱤᱞᱟᱹ ᱫᱚᱵᱷᱟᱹᱴᱤᱭᱟᱹ ᱫᱚ ᱠᱚ ᱪᱟᱪᱚ ᱪᱷᱟᱹᱴᱤᱭᱟᱹᱨ ᱞᱮᱫᱟ ᱾

ᱥᱟᱜ-ᱥᱚᱱ ᱦᱟᱹᱴᱤᱧ
ᱫᱷᱮᱢᱟᱡᱤ ᱡᱤᱞᱟᱹ ᱨᱮ ᱵᱟᱨᱭᱟ ᱵᱤᱫᱷᱟᱱ ᱥᱚᱵᱷᱟ ᱥᱚᱢᱚᱥᱴᱤ ᱢᱮᱱᱟᱜ-ᱟ ᱢᱤᱫᱴᱮᱱ ᱫᱚ ᱫᱷᱮᱢᱟᱡᱤ ᱵᱤᱫᱷᱟᱱ ᱥᱚᱵᱷᱟ ᱥᱚᱢᱚᱥᱴᱤ ᱜᱮ ᱟᱨ ᱢᱤᱫᱴᱮᱱ ᱫᱚ ᱡᱚᱱᱟᱭ ᱵᱤᱫᱷᱟᱱ ᱥᱚᱵᱷᱟ ᱥᱚᱢᱚᱥᱴᱤ ᱾ ᱱᱚᱣᱟ ᱵᱟᱱᱟᱨ ᱢᱟᱹᱪᱤ ᱜᱮ ᱧᱩᱢ ᱵᱮᱜᱟᱨ ᱡᱟᱹᱨᱤ ᱞᱟᱹᱝᱤᱥ ᱨᱟᱠᱷᱟ ᱫᱚᱦᱚ ᱟᱠᱟᱱᱟ ᱾ ᱱᱚᱣᱟ ᱵᱟᱱᱟᱨ ᱵᱤᱥᱷᱟᱱ ᱥᱚᱵᱷᱽ ᱴᱚᱴᱷᱟ ᱜᱮ ᱞᱚᱠᱷᱤᱢᱯᱩᱨ ᱞᱚᱠ ᱟᱚᱵᱷᱟ ᱴᱚᱴᱷᱟ ᱨᱮ ᱯᱟᱲᱟᱣ ᱟᱠᱟᱱᱟ ᱾

ᱯᱟᱹᱨᱥᱤ
ᱫᱷᱮᱢᱟᱡᱤ ᱡᱤᱞᱟᱹ ᱨᱮᱱᱟᱜ ᱢᱩᱞ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱟᱥᱟᱢᱤᱥ ᱾ ᱱᱚᱣᱟ ᱱᱮᱜᱚᱨ ᱦᱚ ᱵᱚᱰᱚ, ᱢᱤᱥᱤᱝ, ᱱᱮᱯᱟᱞᱤ ᱟᱨ ᱵᱟᱝᱞᱟ ᱦᱚ ᱱᱟᱥᱮ ᱱᱟᱥᱮ ᱵᱮᱵᱚᱦᱟᱨᱚᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱚᱛᱱᱚᱛ